চলতি ওয়ানডে সিরিজ সহজেই জিতে নিয়েছে ভারত। অস্ট্রেলিয়ার আত্মসমর্পণের কারণ কী?
অজি শিবিরে শুরু হয়েছে অশান্তি। দলের প্রাক্তন ফাস্ট বোলার রডনি হগ বিস্ফোরক অভিযোগ করেছেন। তাঁর অভিযোগ, অস্ট্রেলিয়া জাতীয় দলে স্টিভ স্মিথের বন্ধুরাই কেবল জায়গা পান। বাকিদের জায়গা হয় না। শুধুমাত্র স্মিথকে দুষেই তিনি যে ক্ষান্ত হয়েছেন, তা নয়। ক্রিকেট অস্ট্রেলিয়াকেও ছেড়ে কথা বলেননি হগ।
প্রাক্তন ক্রিকেটারের এহেন দাবি খারিজ করে দিয়েছেন অস্ট্রেলিয়ার বাঁ হাতি ওপেনার ডেভিড ওয়ার্নার।
আগে হগ অস্ট্রেলিয়ার একটি রেডিও স্টেশনকে দেওয়া এক সাক্ষাৎকারে বলেছিলেন, স্মিথের বন্ধুদের দলে নেওয়া হচ্ছে। দল নির্বাচনে স্বচ্ছতা বজায় রাখতে হবে। 
অর্থাৎ প্রাক্তন ক্রিকেটারের বক্তব্য অনুযায়ী অস্ট্রেলিয়ার টিম গঠনে স্বচ্ছতা নেই। স্টিভ স্মিথের বন্ধু যাঁরা, তাঁরাই এই অজি দলে জায়গা পাচ্ছেন। আর মোক্ষম সময়ে নিজেদের প্রয়োগ করতে পারছেন না। এটাই ক্রিকেটমাঠে অস্ট্রেলিয়ার ভরাডুবির কারণ।